**Մարիա Վամվակինու** (հուն․՝ Μαρία Βαμβακινού, հունվարի 4, 1959(1959-01-04), Լեֆկաս, Լեֆկաս, Լեֆկաս, Հոնիական կղզիներ, Հունաստան), ավստրալիացի քաղաքական գործիչ։ Ավստրալիայի լեյբորիստական կուսակցության (ALP) անդամ է և 2001 թվականի Ավստրալիայի դաշնային ընտրություններից հետո Ավստրալիայի Ներկայացուցիչների պալատի անդամ․ ներկայացնում է Վիկտորիա նահանգի Քալվել ընտրաշրջանը։

Վաղ կյանք
---------

Ծնվել է Հոնիական ծովում գտնվող հունական Լեֆկադա կղզում։ Ընտանիքի հետ չորս տարեկանում Ավստրալիա է տեղափոխվել 1963 թվականին և բնակություն հաստատել Մելբուռնում։ 2000 թվականի պառլամենտական ընտրություններից առաջ հրաժարվել է Հունաստանի քաղաքացիությունից։ Կրթություն է ստացել Կառլթոնի և Բրունզվիքի հանրակրթական դպրոցներում, որից հետո ուսումը շարունակել Փրինսիս Հիլ ավագ դպրոցում։

Մելբուռնի համալսարանում ժամանակակից հունարենից և քաղաքագիտությունից ստացել է արվեստի բակալավրի գիտական աստիճան։ Կրթությունը շարունակել է և 1982-1987 թվականներին աշխատել ավագ դպրոցում, դասավանդել հունարեն։

Քաղաքականություն
----------------

Պաշտոն է զբաղեցրել Ավստրալիայի լեյբորիստական կուսակցության վիկտորիական մասնաճյուղում և նախքան պառլամենտ գնալը մի քանի տարի ծառայել որպես քաղաքական աշխատող։ Աշխատել է որպես Էնդրյու Թեոֆանուսի (1988, 1990) ընտրաշրջանի գործակալ, Վիկտորիա նահանգի 42-րդ վարչապետ Ջոան Քիրների գործադիր օգնական (1989), Էնդրյու ՄքՔուչեոնի անձնական քարտուղար (1991) և սենատոր Քիմ Քառի ընտրաշրջանի գործակալ (1993–2001)։ 1990-1992 թվականների ընթացքում աշխատել է նաև Նորթքոթի քաղաքային խորհրդում։

### Պառլամենտ

2001 թվականի Ավստրալիայի դաշնային ընտրություններում ընտրվել է պառլամենտի անդամ՝ Ավստրալիայի լեյբորիստական կուսակցության կազմում փոխարինելով գործող պատգամավոր Էնդրյու Թեոֆանուսին, որը 2000 թվականին հրաժարվել էր կուսակցությունից ու հանդես էր գալիս որպես անկախ պատգամավոր։ Հունաստանում ծնված առաջին կինն է, որն աշխատում է դաշնային պառլամենտում։ Հետագայում ևս վեց անգամ վերընտրվել է, որոնցից վերջինը 2019 թվականի դաշնային ընտրություններն էին։

Պառլամենտում եղած ժամանակ աշխատել է տարբեր համատեղ հանձնաժողովներում, այդ թվում՝ 2008-2010 թվականների ընթացքում որպես Ներկայացուցիչների պալատի արդյունաբերության, գիտության և նորարարության մշտական հանձնաժողովի նախագահ։ 2010-2013 թվականներին, հետո նաև 2016 թվականին աշխատել է որպես խոսնակ և Ավստրալիայի լեյբորիստական կուսակցության ձախ սոցիալիստների ֆրակցիայի անդամ է։

Անձնական կյանք
--------------

Ամուսնացած է Միխալիս Ս․ Մայքլի հետ և ունի երկու զավակ։ 2016 թվականի դրւթյամբ բնակվում է Մելբուռնի Նորթքոթ արվարձանում, որը դուրս է իր ընտրաշրջանից։

Ծանոթագրություններ
------------------

1. ↑  «Biography for VAMVAKINOU, Maria». *ParlInfo*. Parliament of Australia. Վերցված է 2010 թ․ փետրվարի 12-ին.
2. 1 2 3  «Maiden speech». *Hansard*. Parliament of Australia. 2002 թ․ փետրվարի 13. Վերցված է 2020 թ․ հունիսի 20-ին.
3. ↑  Lewis, Rosie (2017 թ․ օգոստոսի 15). «Labor MPs embroiled in dual citizenship fiasco release statements». *The Australian*. News Corp Australia. Վերցված է 2017 թ․ օգոստոսի 15-ին.
4. 1 2  «Maria Vamvakinou Profile». *Maria Vamvakinou Federal Member for Calwell*. 2007. Արխիվացված է օրիգինալից 2011 թ․ փետրվարի 18-ին. Վերցված է 2010 թ․ փետրվարի 12-ին.
5. 1 2 3 4  «Ms Maria Vamvakinou MP». Parliament of Australia. Վերցված է 2020 թ․ հունիսի 20-ին.
6. ↑  «Calwell». *Federal Election 2013*. ABC. Վերցված է 2020 թ․ հունիսի 20-ին.
7. ↑  «Maria Vamvakinou». Australian Labor Party. Վերցված է 2020 թ․ հունիսի 20-ին.
8. ↑  Birnbauer, William (2005 թ․ փետրվարի 27). «MP leaked donor details: ex-mayor». *The Age*. Վերցված է 2010 թ․ փետրվարի 12-ին.
9. ↑  «Election 2016: The 12 local MPs who don't live in the seats they're trying to win». *The Age*. 2016 թ․ մայիսի 15. Վերցված է 2020 թ․ հունիսի 20-ին.

Արտաքին հղումներ
----------------

* Անձնական կայքէջ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարիա Վամվակինու» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |